Dinamo și-a făcut planul în play-out: "Nouă finale"
"Câinii" sunt în play-out cu 15 puncte obținute după înjumătățire.
Dinamo a învins-o pe UTA Arad în ultima etapă a sezonului regular cu 1-0 și a surclasat-o pe FC Voluntari. Formația dirijată de Zeljko Kopic a intrat în play-out de pe poziția a 14-a.
Dinamo și-a făcut planul în play-out: "Nouă finale"
Andrei Nicolescu, administratorul special al "câinilor", susține că toate meciurile din a doua parte a campionatului sunt dificile și precizează că Dinamo trebuie să scoată cât mai multe puncte posibil.
Clubul din Ștefan cel Mare o va întâlni pe FC Hermannstadt în prima etapă a play-out-ului duminică, 17 martie, de la ora 18:15, pe Stadionul Municipal din Sibiu.
Ultima confruntare dintre Dinamo și Hermannstadt s-a petrecut în returul sezonului regular și s-a încheiat 1-0 în favoarea "câinilor", la finalul lui februarie, în runda #28.
"Vom juca împotriva celei mai puternice echipe din acest play-out. Toate meciurile sunt grele, sunt nouă finale, trebuie să scoatem cât mai multe puncte, nu avem de ales.
Nu fac calcule, nu știu câte puncte avem nevoie, doar că trebuie să ne pregătim să câștigăm fiecare meci. Asta cere și mister, asta transmit și eu", a spus Andrei Nicolescu, potrivit iamsport.ro.
"U" Cluj, UTA Arad, FC Hermannstadt, Petrolul Ploiești, Oțelul Galați, Poli Iași, FCU Craiova, Dinamo, FC Voluntari și FC Botoșani sunt, în ordine, echipele din play-out-ul Superligii României.
Clasamentul sezonului regular
Urmăriți SPORT.RO și pe Google News